Document ID: 31993D0443

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουλίου 1993 για την τροποποίηση, για δεύτερη φορά, της αποφάσεως 89/21/ΕΟΚ του Συμβουλίου σχετικά με παρέκκλιση από τις απαγορεύσεις λόγω αφρικανικής πανώλης των χοίρων για ορισμένα τμήματα του εδάφους της Ισπανίας
(93/443/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 92/102/ΕΟΚ (2), και ιδίως το άρθρο 9α,
την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 8α,
την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία από την οδηγία 91/687/ΕΟΚ (6), και ιδίως το άρθρο 7α,
Εκτιμώντας:
ότι το 1988, ενόψει της βελτιωμένης υγειονομικής κατάστασης, κατέστη δυνατή η έκδοση της αποφάσεως 89/21/ΕΟΚ του Συμβουλίου (7) σχετικά με παρέκκλιση από τις απαγορεύσεις λόγω αφρικανικής πανώλης των χοίρων για ορισμένα τμήματα του εδάφους της Ισπανίας- ότι η εν λόγω απόφαση είχε ως συνέπεια τη δημιουργία μιας περιοχής απαλλαγμένης από την ασθένεια και μιας μολυσμένης περιοχής-
ότι, το 1991, η απόφαση 89/21/ΕΟΚ τροποποιήθηκε από την απόφαση 91/112/ΕΟΚ της Επιτροπής (8) με την οποία ένα τμήμα της μολυσμένης περιοχής αναγνωρίσθηκε ως ζώνη επιτήρησης-
ότι, ενόψει της βελτιωμένης υγειονομικής κατάστασης σε ορισμένες γεωγραφικές περιοχές της επαρχίας Badajoz, οι εν λόγω περιοχές μπορούν να προσπαθούν στην καθορισμένη ζώνη επιτήρησης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόμινης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 89/21/ΕΟΚ αντικαθίσταται από το ακόλουθο κείμενο:
"ΠΑΡΑΡΤΗΜΑ ΙΙ
Όλα τα τμήματα του εδάφους της Ισπανίας νοτίως και δυτικώς της γραμμής που περιγράφεται στο παράρτημα Ι, με εξαίρεση την περιοχή που βρίσκεται νοτίως, δυτικώς και βορείως της γραμμής που σχηματίζεται από:
- τα σύνορα μεταξύ των αυτόνομων περιοχών της Extremadura και της Andalucia από την αρχή τους στα πορτογαλικά σύνορα και μέχρι το κοινό σημείο των συνόρων μεταξύ των επαρχιών Badajoz, Cordoba, Ciudad Real,
- τα επαρχιακά σύνορα της Cordoba μέχρι ότου διέλθουν τον ποταμό Guadalmez,
- τον ποταμό Guadalmez με κατεύθυνση νοτιοανατολική- τα σύνορα μεταξύ των επαρχιών Ciudad Real και Cordoba, τον ποταμό Rio de las Yeguas με κατεύθυνση προς νότο όπου συνιστά το σύνορο μεταξύ των επαρχιών της Cordoba και της Jaen- τον ποταμό Guadalquivir με κατεύθυνση νοτιοανατολικά από την Villa del Rio μέσω των Montoro, El Caprio, Cordoba, Almodovar del Rio, Posadas, Penaflor, Villaverde del Rio, Alcolea del Rio, Sevilla και Coria del Rio και συνεχίζει μέχρι το Sanlucar de Barrameda."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Ιουλίου 1993.

Labels: 3
17
18
6